Ιωάννης Γιαννακίτσας

Ο Ιωάννης Γιαννακίτσας ήταν Έλληνας αξιωματικός του στρατού και πολιτικός.

 Βιογραφικά στοιχεία 
Φοίτησε στη Στρατιωτική Σχολή Ευελπίδων και έφθασε μέχρι τον βαθμό του αντιστράτηγου. Συμμετείχε στον ελληνοτουρκικό πόλεμο του 1897 και στους Βαλκανικούς Πολέμους. Το 1917 τέθηκε σε διαθεσιμότητα για πολιτικούς λόγους για να ανακληθεί τελικώς το 1920. Αποστρατεύθηκε το επόμενο έτος.Θεσσαλικά χρονικά: δελτίον της εν Αθήναις Ιστορικής και Λαογραφικής Εταιρείας των Θεσσαλών, Ιστορική και Λαογραφική Εταιρεία των Θεσσαλών, 1935, σελ. 282β

Στις εκλογές του 1899 εξελέγη βουλευτής Λάρισας και επανεξελέγη σε αυτές του 1902, του 1905 και του 1906.Βουλή των Ελλήνων, Μητρώον Πληρεξουσίων, Γερουσιαστών και Βουλευτών. 1822-1935, Αθήνα 1986, σελ. 98-99  Το 1915 τοποθετήθηκε υπουργός Στρατιωτικών στις κυβερνήσεις Αλέξανδρου Ζαΐμη και Στέφανου Σκουλούδη.

Απεβίωσε στην Αθήνα.

 Παραπομπές  	

Κατηγορία:Βουλευτές Λάρισας
Κατηγορία:Έλληνες αξιωματικοί του Στρατού Ξηράς
Κατηγορία:Έλληνες υπουργοί Στρατιωτικών